1. Rendeletek az európai szintű politikai pártokra irányadó előírásokról és finanszírozásuk szabályairól (szavazás) 
- Leinen-jelentés
- A szavazás előtt:
Jo Leinen  
előadó. - (DE) Elnök úr, múlt pénteken a Tanács lényegében elfogadta az európai szintű pártok és alapítványok finanszírozásáról szóló rendelet tartalmát. Ezen kívül ma reggel háromoldalú egyeztetés zajlott a Bizottsággal és a Tanáccsal, és megegyeztünk a fennmaradó kérdésekről is. Ezért reális esélye van a terv első olvasatban történő elfogadásának, és annak, hogy már 2008-ra sikerül biztosítani a jobb finanszírozás feltételeit.
Ezért javaslom, hogy halasszuk el a szavazást november 29-re, a következő brüsszeli plenáris ülésre.
(A Parlament elfogadta a javaslatot)
